Мы ідзём з ёй па Дрыбіне. У ранішнія гадзіны ў гарадскім пасёлку пуста. Дзеці ў школе, дарослыя на працы, ды і пенсіянераў цяпер не заспееш дома. Гарачая пара. Да таго ж чацвер — кірмашовы дзень, адзіны на тыдні, калі на мясцовы рынак з’язджаюцца прадпрымальнікі адусюль: з Горак, Магілёва, Мсціслава. У мясцовых жыхароў з’яўляецца выдатная магчымасць нядорага купіць нешта вельмі патрэбнае або асаблiва моднае. І многія гэтай магчымасцю карыстаюцца.